open-index/open-wikipedia-markdown huggingface dataset:
প্রতিরক্ষা মন্ত্রক (ভারত)

**প্রতিরক্ষা মন্ত্রক ([[:en:Ministry of Defence (India)|Ministry of Defence]])** ভারতের কেন্দ্রীয় সরকারের একটি অন্যতম প্রধান মন্ত্রক। এর প্রধান কাজ হল রক্ষা ও সুরক্ষা সম্বন্ধী বিষয়ে নীতিনির্ধারণ করা এবং তার কার্যপ্রণালী রক্ষা বিভাগ, রক্ষা সামগ্রী উৎপাদন বিভাগ, রক্ষা অনুসন্ধান ও উন্নয়ন বিভাগ, আর্থিক বিভাগ, ভারতীয় সৈন্য বল, অবসরপ্রাপ্ত সৈনিক কল্যাণ বিভাগ, আন্তর্পরিষেবা সংস্থাগুলিকে তা অবগত করানো। তাছাড়া সরকারে বিভিন্ন নীতিগুলিকেও উক্ত বিভাগগুলিতে কার্যকর করা।

## বিভাগগুলির কার্যপ্রণালী
;রক্ষা বিভাগ
সেনাবাহিনীর সকল বিভাগের ও আন্তর্পরিষেবা সংস্থাগুলির সবরকম দায়িত্ব বহন করে। রক্ষা বাজেট, রক্ষানীতি, স্থাপনাকার্য, সংসদ সম্বন্ধিত বিষয় ও অন্য দেশেরটান সাথে সম্বন্ধ তথা সহযোগ ইত্যাদি ব্যাপারে দায়িত্বভার বহন করা এই বিভাগের কাজ 
;রক্ষা সামগ্রী উৎপাদন বিভাগ
এই বিভাগের কাজ হল সুরক্ষা সামগ্রীর প্রয়োজন মেটানো। এবং সুরক্ষা উপকরণের আমদানি বা রপ্তানি  করা। আমদানিকৃত উপকরণগুলির স্বদেশীকরণ ইত্যাদি এই বিভাগের কাজ।
;রক্ষা অনুসন্ধান ও উন্নয়ন বিভাগ
এই বিভাগের প্রধান সচিব যিনি রক্ষা মন্ত্রীর উপদেষ্টাও হয়। এই বিভাগের প্রধান কাজ হল সৈনিকদের সাজ সরঞ্জাম, সেনাদ্বারা ব্যবহৃত অস্ত্র উপকরণ ও অস্ত্রের আকার আকৃতি ইত্যাদি সম্বন্ধে গবেষণা ও তার বিকাস করা।
;অবসরপ্রাপ্ত সৈনিক কল্যাণ বিভাগ
এই বিভাগ অবসরপ্রাপ্ত সৈনিকদের কল্যাণার্থে তাদের জন্যে সৈনিকবৃত্তি নির্ধারণ ও তাদের তা প্রদান করা। তাছাড়া সৈনিকদের আরো অন্য বিভিন্ন কল্যাণকর বিষয়ে কাজ করা।

## প্রশাসনিক কর্মকর্তা

## অস্ত্র আমদানি
এই মন্ত্রক সামরিক বাহিনীর জন্য প্রয়োজনীয় অস্র আমদানির ব্যবস্থা করে থাকে। বিশ্বের সর্ববৃহত্‍‌ অস্ত্র আমদানিকারী দেশগুলির মধ্যে শীর্ষে ভারত৷ সারা বিশ্বের মোট অস্ত্রের প্রায় ৯.৫ শতাংশই এখন ভারতের হাতে৷ এমনকী মোট আমদানিকৃত অস্ত্রের ১৩ শতাংশই ভারতের৷ 

## আরও দেখুন
* ভারতের সামরিক বাহিনী

## তথ্যসূত্র

বিষয়শ্রেণী:ভারতীয় সেনাবাহিনী
বিষয়শ্রেণী:ভারত সরকারের মন্ত্রক
বিষয়শ্রেণী:ভারত সরকার
বিষয়শ্রেণী:প্রতিরক্ষা মন্ত্রক (ভারত)
বিষয়শ্রেণী:প্রতিরক্ষা মন্ত্রণালয়
বিষয়শ্রেণী:ভারতের সামরিক বাহিনী
চামেলী (ফুল)

এটি চামেলী ফুল সম্পর্কিত নিবন্ধ। এই নামের অন্যান্য নিবন্ধের জন্য দেখুন **[[চামেলী (দ্ব্যর্থতা নিরসন)]]**

***চামেলী ফুল*** অন্যান্যদের মধ্যে **জাতি, স্প্যানিশ জুঁই**, **রাজকীয় জুঁই**, **কাতালান জুঁই** ইত্যাদি নামে কমবেশ পরিচিত, (উর্দুতে *চাম্বেলী*)  দক্ষিণ এশিয়া (নেপাল, কাশ্মীর, এবং উত্তুরে পাকিস্তান), আরব উপদ্বীপ (ওমান, সৌদী আরব), উত্তর পূর্ব আফ্রিকা (ইরিত্রিয়া, ইথিওপিয়া, জিবুতি, সোমালিয়া, সুদান),  আফ্রিকান বৃহত্‍ হ্রদসমূহ (কেনিয়া, উগান্ডা, রুয়ান্ডা), এবং গ্রীস এবং চীনের  সিচুয়াং অঞ্চলের জুঁইয়ের একটি স্থানীয় প্রজাতি।এই প্রজাতিটি প্রসারিতভাবে গায়ানা প্রজাতন্ত্র,  মালদ্বীপ, মাউরিটিয়াস, রেউনিওন, জাভা, কুক আইসল্যান্ড, চিয়াপাস, মধ্য আমেরিকা, এবং  ওয়েস্ট ইন্ডিজ এর বেশিরভাগ অঞ্চলে চাষ হয়।

## বর্ণনা
এটি একটি পত্রঝরা গুল্ম যা  পর্যন্ত লম্বা হয়।অন্যদিকে এর পাতাগুলো  লম্বা হয়।ফুলগুলো নগ্নবীজী। ফুলের সুঘ্রাণ অনন্য এবং মিষ্টি।

### ব্যুৎপত্তি
মিষ্টি সুগন্ধযুক্ত 'গ্র্যান্ডিফ্লোরাম' উদ্ভিদকে পার্সীতে 'ইয়াসমিন’ বলে। এর ল্যাটিন রূপ হল ‘জেসমিনাম’ শব্দ।

## উপপ্রজাতি
দুটি উপপ্রজাতি চিহ্নিত হয়েছে:
**Jasminum grandiflorum* উপপ্রজাতি. *floribundum*  - আফ্রিকান এবং আরব্য আন্তর্জাতিক সীমারেখার অংশ
**Jasminum grandiflorum* উপপ্রজাতি. *grandiflorum* - দক্ষিণ এশীয়
## ব্যবহার
*ভারতে এর পাতা আয়ুর্বেদিক ভেষজ ঔষধ এবং এর ফুল কর্পূর হিসেবে মহিলাদের দ্বারা ব্যবহৃত হয়।
*পাকিস্তানে, এটি লবণাক্ত অঞ্চল এবং রাওয়ালপিন্ডি জেলায়   অঞ্চলজুড়ে জন্মানো হয়। এটি কখনো, *[[:en:jasminum officinale|Jasminum officinale]]* এর সঙ্গে তুলনা হয়।
*শ্রীলঙ্কায় গাছটি সামান পিচ্ছা বা পিচ্ছা নামে পরিচিত।বৌদ্ধ এবং হিন্দু মন্দিরেও এই ফুল অবাধে ব্যবহৃত হয়।
*এটি ভেষজ উদ্ভিদ হিসেবে উষ্ণমন্ডলীয় অঞ্চলে চাষ হয়।

চামেলীর তেল Methyl jasmonate জেসমোনেট গাছের হরমোনের গঠনে আবিষ্কারে সহায়তা করেছে.
## চিত্রশালা

file:Jasminum grandiflorum 1.jpg|200px|চামেলী ফুলের পাতা


## তথ্যসূত্র

## বহিঃসংযোগ
*http://www.researchgate.net/publication/215517134_Jasminum_grandiflorum_Linn_(Chameli)_Ethnobotany_Phytochemistry_and_Pharmacology__A_review
*http://www.backyardgardener.com/plantname/pda_de7b.html 
*http://www.ageless.co.za/jasmine.html

বিষয়শ্রেণী:গুল্ম
বিষয়শ্রেণী:ফুল
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:পাকিস্তানের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:১৭৬২-এ বর্ণিত উদ্ভিদ
দীর্ঘাপাড় ইউনিয়ন

**দীর্ঘাপাড় ইউনিয়ন** বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।

## অবস্থান
চট্টগ্রাম জেলার অন্তর্গত সন্দ্বীপ উপজেলার উত্তরাংশে সন্তোষপুর ইউনিয়নের উত্তর-পশ্চিমাংশ জুড়ে ছিল দীর্ঘাপাড় ইউনিয়নের অবস্থান। এর উত্তর-পশ্চিমে ছিল হুদ্রাখালী ইউনিয়ন ও পশ্চিমে ছিল কাটগড় ইউনিয়ন, যে দুইটি ইউনিয়নও বর্তমানে বিলুপ্ত। এর দক্ষিণে ছিল আমানউল্যা ইউনিয়ন, দক্ষিণ-পূর্বে ছিল সন্তোষপুর ইউনিয়ন এবং পূর্বে সন্দ্বীপ চ্যানেল।

## ইতিহাস
দীর্ঘাপাড় ইউনিয়ন ছিল সন্দ্বীপ উপজেলার আওতাধীন ৫নং ইউনিয়ন পরিষদ। মেঘনা নদীর ভাঙ্গনের ফলে এটি বর্তমানে বিলুপ্ত। তবে নতুন করে চর দেয়ার পর এটি এখন ইউনিয়ন হিসেবে গণ্য হচ্ছে।

## আরও দেখুন
* সন্দ্বীপ উপজেলা।

## তথ্যসূত্র

## বহিঃসংযোগ

বিষয়শ্রেণী:সন্দ্বীপ উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
আশরাফ হুতাক

**শাহ আশরাফ হুতাক**, (পশতু, দারি, উর্দু, আরবি: ) (**শাহ আশরাফ গিলজি** নামেও পরিচিত) () (মৃত্যু ১৭৩০ খ্রিষ্টাব্দ) ছিলেন আবদুল আজিজ হুতাকের পুত্র এবং চতুর্থ হুতাক শাসক। সাফাভি সাম্রাজ্যের বিরুদ্ধে লড়াইয়ের সময় তিনি মাহমুদ হুতাকের সেনাপ্রধান ছিলেন। তিনি গুলনাবাদের যুদ্ধে অংশগ্রহণ করেছিলেন। ১৭২৫ খ্রিষ্টাব্দে মাহমুদ হুতাক মারা যাওয়ার পর তিনি ক্ষমতা লাভ করেন।

তার শাসনামলে তুর্কি, রুশ ও পার্সিয়ান বাহিনীর ক্রমবর্ধমান চাপের কারণে হুতাক সাম্রাজ্যের অবনতি ঘটে।

আশরাফ হুতাক রুশ ও তুর্কিদের প্রতিহত করেন। তিনি কিরমানশাহর নিকটে একটি যুদ্ধে উসমানীয়দের পরাজিত করেছিলেন। এরপর দুই পক্ষের মধ্যে শান্তি আলোচনা হয়। আশরাফের প্রতিনিধি দাবি করেন যে আশরাফ হুতাক পূর্বাঞ্চলীয় বিশ্বের খলিফা হবেন এবং উসমানীয় সুলতান পশ্চিমাঞ্চলীয় বিশ্বের খলিফা হবেন। এর ফলে উসমানীয়রা অসন্তুষ্ট হলেও উসমানীয়দের দক্ষ কূটনৈতিকতার কারণে হামাদানে ১৭২৭ খ্রিষ্টাব্দে শেষপর্যন্ত একটি শান্তি চুক্তি স্বাক্ষরিত হয়।

১৭২৯ খ্রিষ্টাব্দের অক্টোবরে দামগানের যুদ্ধে দ্বিতীয় তাহমাস্পের সেনাপতি নাদির শাহ আশরাফ গিলজির বাহিনীকে পরাজিত করেন। ফলে আফগানরা বিতাড়িত হয়ে আফগানিস্তানে পিছু হটে।

## মৃত্যু
পিছু হটার সময় মীর মহব্বত খান বালুচের হাতে আশরাফ খান ধরা পড়েন ও নিহত হন।

আশরাফ হুতাকের মৃত্যুর ফলে পারস্যে হুতাক শাসন সমাপ্ত হয়। তবে আফগানিস্তান হুসাইন হুতাকের অধীনে ছিল। পরে ১৭৩৮ খ্রিষ্টাব্দে নাদির শাহ কান্দাহার জয় করেন।

## আরও দেখুন
* হুতাক রাজবংশ
* ইরানের ইতিহাস
* আফগানিস্তানের ইতিহাস

## তথ্যসূত্র

## বহিঃসংযোগ

* An Outline Of The History Of Persia During The Last Two Centuries (A.D. 1722–1922) 
* Hotak Rule

বিষয়শ্রেণী:পশতু ব্যক্তি
বিষয়শ্রেণী:১৭৩০-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:১৮শ-শতাব্দীরা আফগান ব্যক্তি
বিষয়শ্রেণী:কান্দাহারের ব্যক্তি
চামেলী (দ্ব্যর্থতা নিরসন)

**চামেলী** বলতে যা যা বোঝানো হতে পারে;

* চামেলী খাতুন, বাংলাদেশের একজন মহিলা ক্রিকেটর।
* চামেলী (ফুল), বা জুই প্রজাতির একটি ফুল।
হুতাক

**হুতাক** (), বা **হুতাকি** () হল একটি পশতুন গোত্র।

## ইতিহাস
দীর্ঘদিন পূর্বে হুতাক একটি রাজনৈতিক পরিবার হিসেবে কাজ শুরু করেছিল। এই গোত্রের মধ্যে মীরওয়াইস হুতাক সর্বপ্রথম বাদশাহ হন। তার মৃত্যুর পর অন্য হুতাকরা ক্ষমতা পেয়েছিলেন। তারা হলেন আবদুল আজিজ হুতাক, মাহমুদ হুতাক, আশরাফ হুতাক ও হুসাইন হুতাক।

অনেক হুতাক সদস্য বর্তমানে রাজনীতিতে সক্রিয় রয়েছেন। তবে মীরওয়াইস হুতাকের সরাসরি বংশধর খুব অল্প কয়েকজন পাওয়া যায়। তাদের মধ্যে একজন হলেন  বিসমিল্লাহ। তিনি পূর্বে আফগান পুলিশে কাজ করতেন এবং আফগানিস্তানে আমেরিকার আক্রমণের পর চাকরি ছেড়ে দেন। আরও দুইজন বংশধরের কথা জানা যায়। তারা যুক্তরাষ্ট্রে বসবাসরত। আফগান সরকারে কূটনৈতিক হিসেবে দায়িত্বরত আবদুল কিউ. হুতাক মীরওয়াইস হুতাকের বংশধর বলে জানা যায়।

## আরও দেখুন
*হুতাক রাজবংশ
*মীরওয়াইস হুতাক
*নাজু তুখি
*পশতুন গোত্র

## তথ্যসূত্র

বিষয়শ্রেণী:গিলজি পশতুন গোত্র
আল-ইসলাহ জামে মসজিদ

**আল-ইসলাহ জামে মসজিদ** () মার্কিন যুক্তরাষ্ট্রের মিশিগান প্রদেশের হ্যামট্রামিক শহরে অবস্থিত একটি মসজিদ।যুক্তরাষ্ট্রের ইতিহাসে সর্বপ্রথম রাষ্ট্রীয় অনুমোদনে এই মসজিদে মাইকের মাধ্যমে আজান হয় এটি **আল-ইসলাহ ইসলামিক সেন্টার** বা **আল-ইসলাহ জামে মসজিদ** নামেও পরিচিত। মসজিদটি ২০০০ সালে আল্লামা আব্দুল লতিফ চৌধুরী ফুলতলী রঃ এবং যুক্তরাষ্ট্র প্রবাসী বাংলাদেশীদের দ্বারা নির্মিত হয়।

## ইতিহাস
এই মসজিদের প্রতিষ্ঠাতা আল্লামা আব্দুল লতিফ চৌধুরীর এবং তাহার অণুসারী মার্কিন বাংলাদেশীরা। মিশিগানের ইসলামিক সেন্টার অব আমেরিকা যে মসজিদের নাম আল-ইসলাহ মসজিদ। এই মসজিদ যুক্তরাষ্ট্রের ইতিহাসে সর্বপ্রথম রাষ্ট্রীয় অনুমোদনে মাইকের মাধ্যমে আজান হয়। ইহা ২০০০ সালে জোসেফ কাম্পুওর দোকানের সামনে এবং পরে ২০০১ সালে একটি মেডিক্যাল ক্লিনিকে স্থানান্তরিত করা হয়। ২০০৪ সালে মসজিদ পাশের জমি ক্রয় করে, যাতে একটি মাদ্রাসা স্থাপন করতে পারে।

২০০৪ সালে এই মসজিদ জাতীয় নজর কাড়ে, যখন এটি আযান প্রচারের জন্য আবেদন করে। এটি এই এলাকার অ-মুসলিমদের হতাশ করে, যাদের অধিকাংশ বহুদিনের পুরাতন পোলিশ ক্যাথোলিক জনগোষ্ঠী। প্রবক্তারা যুক্তি দেখান যে, এই এলাকার চার্চে আগে থেকেই জোরালো শব্দের বেল বাজান হয়, যদিও বিরোধীরা বলেন যে, এই চার্চ বেল অ-ধর্মীয়দের উদ্দেশ্যে বাজানো হয়। তারপরও কেউ মসজিদের আযান প্রচার থেকে বিরত রাখতে পারেনি, সিটি কাউন্সিল ২০০৪ সালের মে মাসে আযান প্রচারের অণুমতি প্রদান করেন। ঐ বছেরর পরবর্তী সময়ে, সিটি কাউন্সিল শহরের সব ধর্মীয় ধ্বনি শব্দসীমা নিরধারন করে শব্দদূষণ প্রবিধান সংশোধন করে। এই পর থেকে, ডেট্রয়েট শহরের অন্যন্য মসজিদে কোন ঘটনা ছাড়াই শব্দ করে আযান প্রচার চলছে।

## তথ্যসূত্র

## বহিঃসংযোগ

* আল-ইসলাহ জামে মসজিদ (Archive)
* Angel, Cecil. "Hamtramck call to prayer dispute is largely forgotten" (). *[[Detroit Free Press]]*. March 16, 2006.

বিষয়শ্রেণী:ইসলামি ভবন
বিষয়শ্রেণী:ইসলামি স্থাপত্য
বিষয়শ্রেণী:আমেরিকার মসজিদ
বিষয়শ্রেণী:যুক্তরাষ্ট্রের মসজিদ
বিষয়শ্রেণী:২০০০-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রের সুন্নি মসজিদ
বিষয়শ্রেণী:মিশিগানের মসজিদ
দ্য বোট রেস ১৯৩২

**৮৪ তম নৌকা বাইচ** প্রতিযোগিতা ১৯ মার্চ ১৯৩২ সালে অনুষ্ঠিত হয়।প্রতিযোগিতাটি টেমস নদীতে অক্সফোর্ড ও ক্যামব্রিজের মধ্যে একটি বার্ষিক প্রতিযোগিতা হিসেবে অনুষ্ঠিত হয়।

## পটভূমি

## নাবিকদল

## তথ্যসূত্র

বিষয়শ্রেণী:নৌকা বাইচ
বিষয়শ্রেণী:দ্য বোট রেস
মাহমুদ শাহ দুররানি

**মাহমুদ শাহ দুররানি** (১৭৬৯ – ১৮ এপ্রিল ১৮২৯; পশতু, ফার্সি, উর্দু, আরবি: ) ছিলেন দুররানি শাসক। ১৮০১ থেকে ১৮০৩ খ্রিষ্টাব্দ এবং ১৮০৯ থেকে ১৮১৮ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র ও আহমদ শাহ দুররানির নাতি ছিলেন। মাহমুদ শাহ জাতিগতদিক থেকে পশতুনদের দুররানি উপগোত্র পুপালজাইয়ের সাদুজাই শাখার সদস্য ছিলেন।

## প্রথম ও দ্বিতীয় দফা শাসন ও ক্ষমতাচ্যুতি
মাহমুদ শাহ দুররানি তার পূর্বসূরি জামান শাহ দুররানির সৎ ভাই ছিলেন। ১৮০১ খ্রিষ্টাব্দের ২৫ জুলাই জামান শাহ ক্ষমতাচ্যুত হন। এরপর মাহমুদ শাহ ক্ষমতা লাভ করেন।  ১৮০৩ খ্রিষ্টাব্দে তিনি ক্ষমতাচ্যুত হন। ১৮০৯ খ্রিষ্টাব্দে পুনরায় ক্ষমতা লাভ করলেও ১৮১৮ খ্রিষ্টাব্দে তিনি আবার ক্ষমতাচ্যুত হন। এর আগে মাহমুদ শাহকে তার পিতা ৮ বছর বয়সে হেরাত শাসনের জন্য মনোনীত করেছিলেন। 

## মৃত্যু
১৮২৯ খ্রিষ্টাব্দে মাহমুদ শাহ দুররানি মারা যান।

## বংশলতিকা

## আরও দেখুন
*দুররানি সাম্রাজ্য

## তথ্যসূত্র

## বহিঃসংযোগ

*The British Library – Chronology: from the emergence of the Afghan Kingdom to the Mission of Mountstuart Elphistone, 1747–1809 
*Detailed genealogy

বিষয়শ্রেণী:আফগানিস্তানের আমির
বিষয়শ্রেণী:দুররানি সাম্রাজ্য
বিষয়শ্রেণী:পশতু ব্যক্তি
বিষয়শ্রেণী:১৭৬৯-এ জন্ম
বিষয়শ্রেণী:১৮২৯-এ মৃত্যু

বিষয়শ্রেণী:দুররানি রাজবংশ
জামান শাহ দুররানি

**জামান শাহ দুররানি**, (পশতু, ফার্সি, উর্দু, আরবি: ), (c. ১৭৭০ – ১৮৪৪) ছিলেন দুররানি শাসক। ১৭৯৩ থেকে ১৮০০ খ্রিষ্টাব্দ পর্যন্ত তিনি শাসন করেছেন। তিনি ছিলেন আহমদ শাহ দুররানির নাতি এবং তিমুর শাহ দুররানির পঞ্চম পুত্র।

## প্রারম্ভিক জীবন

পিতা তিমুর শাহ দুররানির মৃত্যুর পর জামান শাহ ক্ষমতা গ্রহণ করেন। তিনি বারাকজাই প্রধান সর্দার পায়েন্দা খানের সহায়তায় তার প্রতিদ্বন্দ্বী ভাইদের পরাজিত করেন। তার শেষ প্রতিদ্বন্দ্বী মাহমুদের কাছ থেকে তিনি আনুগত্য আদায় করতে সক্ষম হন এবং তাকে হেরাতের গভর্নরের পদ দেয়া হয়। এর ফলে ক্ষমতা হেরাত ও কাবুলের মধ্যে বিভক্ত হয়ে পড়ে। এই বিভাজন শতাব্দীকাল ধরে টিকে ছিল। কাবুল ছিল ক্ষমতার মুল কেন্দ্র। অন্যদিকে হেরাত আধাস্বাধীন অবস্থায় ছিল।

তার শাসনামলে তিনি তার পিতা তিমুর শাহ কর্তৃক বহিষ্কৃত আত্মীয়দের সম্মিলিত করার উদ্যোগ নেন। তার চাচা সাইফুল্লাহ খান দুররানিসহ কিছু আত্মীয় আকোরা খাট্টাকে (বর্তমান পাকিস্তানের খাইবার পাখতুনখোয়া) বসবাস করছিলেন। তাদের আফগানিস্তান ফিরে আসতে বলা হয়। তবে এতে সফল হওয়া যায়নি। সাইফুল্লাহ খানের মৃত্যুর পর ফয়জুল্লাহ খান পরিবারের প্রধান হন। ফয়জুল্লাহ খান পরিবারের সদস্য আবদুল্লাহ খান ও বশির আহমাদ খানের বদঅভ্যাস অপছন্দ করার কারণে আত্মীয়দের না জানিয়ে আকোরা খাট্টাক ত্যাগ করে বান্নু চলে যান। পরে স্ত্রীর মৃত্যুর পর আবদুল্লাহ খান ১৭৯১ খ্রিষ্টাব্দে কোহাত চলে আসেন। জামান শাহ ক্ষমতা বৃদ্ধির জন্য নিজ পরিবারের সদস্যদেরকে একত্রিত করার সর্বো‌চ্চ চেষ্টা চালিয়েছিলেন। তবে তাদের অনেকেই অজ্ঞাতে জীবন কাটাচ্ছিলেন।

তার পিতার মত তিনিও ভারতে সাফল্য লাভের চেষ্টা করেছিলেন। কিন্তু শিখরা তার অভিযানকে প্রতিহত করে। এছাড়াও তিনি ব্রিটেনের সাথে সংঘর্ষে জড়িয়ে পড়েন। ব্রিটিশরা দুররানিদের আক্রমণের জন্য পারস্যের শাহকে উৎসাহিত করে যাতে জামান শাহ নিজ অঞ্চলের নিয়ন্ত্রণ রক্ষায় ব্যস্ত থাকেন।

নিজ অঞ্চলে পরিস্থিতি প্রথমদিকে ভালো ছিল। তিনি মাহমুদকে হেরাত থেকে পারস্যে নির্বাসনে যেতে বাধ্য করেন। তবে মাহমুদ ফাতেহ খানের সাথে মিত্রতা গড়ে তোলেন এবং ১৮০০ খ্রিষ্টাব্দে তার সহায়তায় ক্ষমতা পান। এরপর জামান শাহ পেশাওয়ারের দিকে পালিয়ে যেতে চেয়েছিলেন। কিন্তু পথিমধ্যে তিনি ধরা পড়েন। তাকে অন্ধ করে কাবুলের বালা হিসার দুর্গে বন্দী করে রাখা হয়। তার জীবনের পরের অংশ বেশি জানা যায় না। তবে তিনি এরপর মৃত্যুর আগপর্যন্ত প্রায় ৪০ বছর বন্দী ছিলেন হতে পারে।

## তথ্যসূত্র

### আরও পড়ুন
*

## বহিঃসংযোগ

* The British Library – Chronology: from the emergence of the Afghan Kingdom to the Mission of Mountstuart Elphistone, 1747–1809
* Encyclopædia Britannica – Zaman Shah (1793–1800)

বিষয়শ্রেণী:১৭৭০-এ জন্ম
বিষয়শ্রেণী:১৮৪৪-এ মৃত্যু
বিষয়শ্রেণী:আফগানিস্তানের আমির
বিষয়শ্রেণী:দুররানি রাজবংশ
বিষয়শ্রেণী:পশতু ব্যক্তি
বিষয়শ্রেণী:ভারতে সমাধিস্থ
বিষয়শ্রেণী:১৭৬৭-এ জন্ম
সাইবার ক্যাফে

**সাইবার ক্যাফে** হল এমন একটি জায়গা যেখানে উপযুক্ত ফি গ্রহণপূর্বক জনসাধারণকে ইন্টারনেটসংযুক্ত যন্ত্র ব্যবহার করতে দেওয়া হয়।এই উপযুক্ত ফি সাধারণত হিসেব করা হয় কত সময় ধরে সে ইন্টারনেট ব্যবহার করেছে তার উপর।

## ইতিহাস

দক্ষিণ কোরিয়ায় সর্বপ্রথম *ইলেক্ট্রনিক ক্যাফে* নামে ১৯৮৮ সালের মার্চে হাঙ্গিক বিশ্ববিদ্যালয়ের সামনে আহন সাং চু এবং সিউলে কিউম নুরী দ্বারা অনলাইন ক্যাফে খোলা হয়।এতে টেলিফোন লাইন দ্বারা ইন্টারনেটের সঙ্গে সংযুক্ত দুটি ১৬ বিটের কম্পিউটার ছিল।অনলাইন সেবা গ্রাহকদের ইলেক্ট্রনিক ক্যাফেতে অফলাইন সভা বসত, যেটি অনলাইন এবং অফলাইন কর্মকাণ্ডের সংযোগ হিসেবে কাজ করত।কোরিয়াতে অনলাইন ক্যাফের শুরুটা অন্যান্য দেশের চেয়ে ২-৩ বছর পূর্বে ছিল।

যুক্তরাষ্ট্রে অনলাইন ক্যাফে চালু হয় ১৯৯১ সালের জুলাইতে ওয়েন গ্রেগরীর হাতে সান ফ্রান্সিসকোয়, যখন সে এসএফ নেট নামে অনলাইন ক্যাফে খোলে।গ্রেগরী সান ফ্রান্সিসকো উপসাগরীয় অঞ্চলের কফি হাউসগুলোতে  ২৫ কয়েন কম্পিউটার টার্মিনাল ডিজাইন, নির্মাণ এবং চালু করে।ক্যাফে টার্মিনালগুলো ৩২ লাইনের বুলেটিন বোর্ড লাগাতো যেখানে ইন্টারনেটের বিভিন্ন ইমেইল ও অন্যান্য সুবিধাসমূহ লেখা থাকতো।
১৯৯৪ সালের পূর্বে পূর্ণ ইন্টারনেট এক্সেস সুবিধাসম্পন্ন ক্যাফে (এবং সাইবার ক্যাফে নামটি) আবিষ্কার করেন ইভান পোপ।
১৯৯৪ সালের জুনে, দ্যা বাইনারি ক্যাফে, কানাডার প্রথম ক্যাফে চালু হয় টরোন্টোতে।

আইসিএ ইভেন্টে আংশিকভাবে অনুপ্রাণিত হয়ে সাইবেরিয়া নামে ইংল্যান্ডের লন্ডনে ১৯৯৪ সালের ১লা সেপ্টেম্বর এমন একটি বাণিজ্যিক প্রতিষ্ঠান স্থাপিত হয়।১৯৯৫ সালের জানুয়ারীতে, লন্ডনের কেম্ব্রীজে সিবিওয়ান ক্যাফে নামক আজ পর্যন্ত যুক্তরাজ্যের বৃহত্তম ক্যাফে প্রতিষ্ঠিত হয়।

## বৈশিষ্ট্য
ইন্টারনেট ক্যাফের মূল উদ্দেশ্য হলো জনগণকে সেবা দেওয়ার পাশাপাশি ব্যবসা করা। এজন্য সব ক্যাফেতেই ওয়াইফাই লাগানো থাকে। এখানে প্রতি ঘণ্টায় টাকার হার হিসাব করা হয়। এতে ইন্টারনেটসংক্রান্ত সব ধরনের কাজ করা সম্ভব।

## তথ্যসূত্র

## বহিঃসংযোগ

* 

বিষয়শ্রেণী:ইন্টারনেট ক্যাফে
বিষয়শ্রেণী:দক্ষিণ কোরীয় উদ্ভাবন
বিষয়শ্রেণী:কফি সংস্কৃতি
বিষয়শ্রেণী:হোটেলের ধরন
তিমুর শাহ দুররানি

**তিমুর শাহ দুররানি** (পশতু, ফার্সি, উর্দু, আরবি: ; ১৭৪৮ – ১৮ মে ১৭৯৩) ছিলেন দুররানি সাম্রাজ্যের দ্বিতীয় শাসক। ১৭৭২ খ্রিষ্টাব্দের ১৬ অক্টোবর থেকে ১৭৯৩ খ্রিষ্টাব্দে মৃত্যুর আগ পর্যন্ত তিনি শাসক ছিলেন। তিনি ছিলেন আহমদ শাহ দুররানির জ্যেষ্ঠ পুত্র।

## প্রারম্ভিক জীবন
তিমুর শাহ ১৭৪৮ খ্রিষ্টাব্দে মাশহাদে জন্মগ্রহণ করেছেন। তিনি মুঘল সম্রাট দ্বিতীয় আলমগীরের কন্যাকে বিয়ে করেছিলেন ফলে ক্ষমতায় তার দ্রুত উত্থান হয়। বিয়ের উপহার হিসেবে তিনি সিরহিন্দ শহরটি পেয়েছিলেন। পরে তাকে পাঞ্জাব, কাশ্মির ও সিরহিন্দের গভর্নর হন। তিনি তার অভিভাবক উজির ও সেনাপতি জাহান খানের তত্ত্বাবধানে লাহোর থেকে শাসন পরিচালনা করেছেন। ১৭৫৭ এর মে থেকে ১৭৫৮ এর এপ্রিল পর্যন্ত এই অঞ্চলগুলো তার অধীনে ছিল। তিনি গোহালওয়ারের যুদ্ধে শিখদের কাছে পরাজিত হয়েছিলেন।

শিখরা জুলুন্দুর দোয়াবের গভর্নর আদিনা বেগ খানের সহায়তা পেয়েছিল। এছাড়া মারাঠা পেশোয়া রঘুনাথ রাও তাদের সহায়তা করেছিলেন। ফলে তিমুর শাহ ও জাহান খান পাঞ্জাব থেকে বিতাড়িত হন।

## শাসনকালে পরিবর্তন
তিমুর শাহ তার রাজধানী কান্দাহার থেকে কাবুলে স্থানান্তর করেছিলেন। পাশাপাশি ১৭৭৬ খ্রিষ্টাব্দে পেশাওয়ারকে শীতকালীন রাজধানী করা হয়।

## মৃত্যু
তিমুর শাহ দুররানি ১৭৯৩ খ্রিষ্টাব্দে মারা যান। এরপর তার পঞ্চম পুত্র জামান শাহ দুররানি শাসক হন। কাবুলে তাকে দাফন করা হয়েছে। এখানে তার সমাধি মাকবারা-ই-তিমুর শাহ অবস্থিত।

## তথ্যসূত্র

## বহিঃসংযোগ

*An old portrait of Timur Shah Durrani
*Britannica - Timur Shah (ruler of Afghanistan)
*The British Library - Chronology: from the emergence of the Afghan Kingdom to the Mission of Mountstuart Elphistone, 1747-1809

বিষয়শ্রেণী:১৭৪৮-এ জন্ম
বিষয়শ্রেণী:১৭৯৩-এ মৃত্যু
বিষয়শ্রেণী:দুররানি রাজবংশ
বিষয়শ্রেণী:আফগানিস্তানের আমির
বিষয়শ্রেণী:পশতু ব্যক্তি
চৌরঙ্গী (উপন্যাস)

***চৌরঙ্গী*** হল বাঙালি লেখক শংকরের একটি বাংলা উপন্যাস। এটি ১৯৬২ সালে প্রথম প্রকাশিত হয়েছিল। উপন্যাসটি জনপ্রিয়তা অর্জন করে এবং বিভিন্ন ভারতীয় ভাষায় অনূদিত হয়। এই উপন্যাস অবলম্বনে একটি চলচ্চিত্র নির্মিত হয়েছে একটি নাটকও রচিত হয়েছে। এই উপন্যাসটিকে শংকরের সবচেয়ে জনপ্রিয় রচনা  এবং বাংলা সাহিত্যের একটি ধ্রুপদী উপন্যাস মনে করা হয়। অরুণাভ সিনহা উপন্যাসটি ইংরেজিতে অনুবাদ করেন। অনুবাদটি ২০০৭ সালে ভোডাফোন ক্রসওয়ার্ড বুক প্রাইজ জয় করে। এছাড়া ২০১০ সালে উপন্যাসটি ইন্ডিপেনডেন্ট ফরেন ফিকশন প্রাইজও জয় করে।

## কাহিনি-সারাংশ
এই উপন্যাসের প্রেক্ষাপট ১৯৫০-এর দশকের কলকাতার চৌরঙ্গী অঞ্চল। উপন্যাসের কথক একজন উচ্চাকাঙ্ক্ষী যুবক। সে এক ইংরেজ ব্যারিস্টারের কাছে সচিবের চাকরি করত। কিন্তু সেই ব্যারিস্টারের অকালমৃত্যুর পর সে বেকার হয়ে পড়ে। তাকে দরজায় দরজায় ঘুরে কাগজ ফেলার ঝুড়ি বিক্রির পেশা গ্রহণ করতে হয়। একদিন এলাকার পার্কে বসে সে যখন নিজের অনিশ্চিত ভবিষ্যতের কথা ভাবছে, সেই সময় তার বন্ধু বায়রনের সঙ্গে তার দেখা হয়। বন্ধুটি তার হতদরিদ্র অবস্থা দেখে বিস্মিত হয় এবং শহরের সবচেয়ে পুরনো ও খ্যাতনামা হোটেলে শাহজাহানে তাকে একটি কাজ জোগাড় করে দেয়।

হোটেলের চিফ রিসেপশনিস্ট স্যাটা বোস অল্প কিছুদিনের মধ্যে তার বন্ধুতে পরিণত হয়। কিছুদিন টাইপিস্টের কাজ করার পর সে স্যাটা বোসের প্রধান অ্যাসিস্ট্যান্ট হয়। সে হয়ে ওঠে স্যাটা বোসের সবচেয়ে বিশ্বস্ত ব্যক্তি। ম্যানেজার মার্কো পোলো তার কাজে খুশি হয়ে তার দায়িত্ব বাড়িয়ে দেন। উপন্যাসের ঘটনা গড়িয়ে চলে অতিথি, বিনোদনকারী ও শাহজাহানে প্রায়শই আসা লোকেদের কেন্দ্র করে। তবে হোটেলের বেশ কয়েকজন কর্মচারীও উপন্যাসে সমান গুরুত্ব পান। এই উপন্যাস থেকে কলকাতার উচ্চবিত্ত সমাজের নোংরা দিকটি ফুটে ওঠে। এই সমাজের লোভ, অপকর্ম ও লজ্জাজনক ব্যবহার প্রথম দিকে সেই যুবককে অবাক করেছিল। অচিরেই এই সবে সে ক্লান্ত ও বিরক্ত হয়ে উঠল। কলকাতার কর্মী ও বেকার সমাজের দারিদ্রও এই উপন্যাসে স্পষ্টভাবে প্রতিফলিত হয়েছে। এই উপন্যাসের কেন্দ্রে রয়েছে প্রেম। এই প্রেম হোটেলের অতিথি ও কর্মচারীদের মধ্যে দেখানো হয়েছে এবং এর পরিণতি প্রায়শই গড়িয়েছে বিয়োগান্তক দিকে।

## তথ্যসূত্র

বিষয়শ্রেণী:১৯৬২-এর উপন্যাস
বিষয়শ্রেণী:ভারতীয় উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:বাংলা সাহিত্য
বিষয়শ্রেণী:চলচ্চিত্রে গৃহীত ভারতীয় উপন্যাস
মহিমাগঞ্জ মহিলা কলেজ

**মহিমাগঞ্জ মহিলা কলেজ** () মহিমাগঞ্জ ইউনিয়ন এ অবস্থিত একটি শিক্ষাপ্রতিষ্ঠান।

## ইতিহাস
মহিমাগঞ্জ মহিলা কলেজ ১৯৯৯ খ্রীষ্টাব্দে প্রতিষ্ঠা লাভ করে। নারী শিক্ষার উপর গুরুত্ব দিতে এই মহিলা শিক্ষাপ্রতিষ্ঠানটি প্রতিষ্ঠা করা হয়।

## শিক্ষা কার্যক্রম
কলেজটিতে বর্তমানে বিজ্ঞান, মানবিক এবং বাণিজ্য বিভাগ চালু আছে ।

## সহশিক্ষা কর্মসূচী
* স্কাউটিং
* খেলাধুলা
* বিতর্ক
* সাংস্কৃতিক অনুষ্ঠান
* শিক্ষা সফর ইত্যাদি

## ইউনিফরম

## অবকাঠামো

## আরও দেখুন
* বাংলাদেশের কলেজের তালিকা

## তথ্যসূত্র

বিষয়শ্রেণী:গাইবান্ধা জেলার মহাবিদ্যালয়
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:গাইবান্ধা জেলার বিদ্যালয়
অসমীয়া ভাষার উল্লেখযোগ্য কবিদের তালিকা

অসমীয়া ভাষার অতীত এবং বৰ্তমান সময়ের বিখ্যাত কবিদের এই পাতায় স্থান দেয়া হয়েছে।

## আরো দেখুন
* আসামের প্ৰসিদ্ধ ব্যক্তিদের তালিকা
* আসামের সাহিত্যিকদের তালিকা
* অসমীয়া অভিনেতা অভিনেত্ৰীদের তালিকা
* আসামের মুখ্যমন্ত্ৰীদের তালিকা
* আসামের রাজ্যপালদের তালিকা

## তথ্যসূত্র

বিষয়শ্রেণী:অসমীয়া ভাষার কবি
বিষয়শ্রেণী:অসমীয়া সাহিত্য
বিষয়শ্রেণী:আসাম সম্পর্কিত তালিকা
বিষয়শ্রেণী:ভাষা অনুযায়ী কবিদের তালিকা
ভারতের রাজ্য ও কেন্দ্রশাসিত অঞ্চলসমূহের রাজধানীর তালিকা

ভারত দক্ষিণ এশিয়ার একটি রাষ্ট্র। ১৩০ কোটি জনসংখ্যা বিশিষ্ট এই দেশ বিশ্বের সর্বাপেক্ষা জনবহুল গণতন্ত্র। এই দেশ ২৮টি রাজ্য ও ৮টি কেন্দ্রশাসিত অঞ্চল নিয়ে গঠিত ও সাংবিধানিক ব্যবস্থা দ্বারা নিয়ন্ত্রিত একটি ফেডারেল সাংবিধানিক প্রজাতন্ত্র। পুদুচেরি ও দিল্লি কেন্দ্রশাসিত অঞ্চল সহ সমস্ত রাজ্য নির্বাচিত সরকার দ্বারা পরিচালিত হয়। বাকি পাঁচটি কেন্দ্রশাসিত অঞ্চল কেন্দ্রীয় সরকার দ্বারা নিযুক্ত প্রশাসক দ্বারা শাসিত হয়। ১৯৫৬ খ্রিষ্টাব্দে রাজ্য পুনর্গঠন আইন অনুসারে, রাজ্যগুলিকে ভাষার ভিত্তিতে পুনুরগঠিত করা হয়। তারপর থেকে তাদের গঠন কম-বেশি অপরিবর্তিতই থেকেছে। প্রত্যেক রাজ্য ও কেন্দ্রশাসিত অঞ্চল বিভিন্ন প্রশাসনিক রাজ্যে বিভক্ত।

রাজ্য ও কেন্দ্রশাসিত অঞ্চলসমূহের রাজধানীগুলিকে প্রশাসনিক, আইনবিভাগীয় ও বিচারবিভাগীয় রাজধানী হিসেবে তালিকাভুক্ত করা হয়েছে। প্রশাসনিক রাজধানীতে প্রশাসনিক অধিকরণগুলি অবস্থিত, আইনবিভাগীয় রাজধানীতে বিধানসভা গুলি অবস্থিত এবং বিচারবিভাগীয় রাজধানীতে রাজ্য বা কেন্দ্রশাসিত অঞ্চলগুলির উচ্চ আদালতগুলি অবস্থিত। কেন্দ্রশাসিত অঞ্চলগুলিকে  চিহ্ন দ্বারা চিহ্নিত করা হয়েছে।

## রাজধানী

## পাদটীকা

## তথ্যসূত্র

## উৎস
*
*
* 
*
*
*
*
* 
* 
*
*
*
* 
* 

বিষয়শ্রেণী:ভারতের রাজ্য ও কেন্দ্রশাসিত অঞ্চলের রাজধানী
রাজধানী
বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
বিষয়শ্রেণী:ভারতের শহর ও নগর
বিষয়শ্রেণী:ভারতের রাজধানী শহর
মফিজুদ্দিন আহমদ হাজারিকা

**মফিজুদ্দিন আহমদ হাজারিকা** (৩০/৮/১৮৭০ - ২৯/১০/১৯৫৮) বিংশ শতাব্দির প্রথম দিকের একজন অসমীয়া কবি ও সাহিত্যিক। তিনি বিখ্যাত কবিতা গ্রন্থ জ্ঞান মালিনী'র রচয়িতা। তিনি ১৯৩০ সালে গোলাঘাটে অনুষ্ঠিত অসম সাহিত্য সভার অধিবেশনের সভাপতি ছিলেন। ১৯১৩ সালে শিবসাগরে অনুষ্ঠিত "ছাত্ৰ সভা"র সভাপতিত্ব করেন। অসম সরকার এর কাছ থেকে তিনি সাহিত্যিক সম্মাননা লাভ করেন।

## জন্ম এবং শিক্ষাজীবন
মফিজুদ্দিন আহমদ হাজারিকার পিতার নাম হিম্মতুদ্দিন আহমদ। তার পিতৃপুরুষ অসম বুরঞ্জীর খ্যাত বাঘ হাজারিকার বংশধর। তিনি ডিব্ৰুগড়ে জন্মগ্রহণ করেন। ডিব্ৰুগড়ে পড়া-শুনা করে তিনি সরকারী হাইস্কুল থেকে ১৮৯২ সালে এন্ট্রান্স পরীক্ষা দেন। কিন্তু পরীক্ষায় উত্তীৰ্ণ হতে না পারায় তার লেখাপড়ার ইতি ঘটে।

## কৰ্মজীবন
১৮৯৩ সালে মফিজুদ্দিন আহমদ হাজারিকা উত্তর লক্ষীমপুর এ ফরেষ্টার হিসেবে কাজে যোগদান করেন। তিনবছর এই কাজ করার পর ১৮৯৬ সালে তিনি লক্ষ্মীপুরের কাছে আমোলা হিসেবে যোগদান করেন। ১৯০২ সালে ডিব্ৰুগড় কাছারীতে বদলি হন। অবসর বয়সে তিনি সিভিল পদবীতে ভূষিত হন। ১৯২৬ সালে তিনি অবসর নেন।

## সাহিত্যিক জীবন
১৮৯৬ সালে তার বিখ্যাত কবিতা গ্রন্থ জ্ঞান মালিনী প্ৰকাশিত হয়। অন্য আরেকটা কবিতা গ্রন্থ তত্ব পারিজাত। এই কবিতা গ্রন্থে মাত্ৰ চারটা কবিতা পাওয়া যায়।

১৯০৪ থেকে ১৯৩৪ সাল পর্যন্ত সুদীৰ্ঘ ৩০ বছর কাল ধরে মফিজুদ্দিন আহমদ হাজারিকা ডিব্ৰুগড় সাহিত্য সভার সম্পাদক ছিলেন। ১৯১৩ সালে শিবসাগরে অনুষ্ঠিত ছাত্ৰ সভার সভাপতিত্ব করেছিলেন। ১৯৩০ সালে গোলাঘাটে অনুষ্ঠিত হওয়া অসম সাহিত্য সভার সভাপতিত্ব করেছিলেন। এজন্য তিনি সাহিত্যিক পেনসন লাভ করেন।

## তথ্য সংগ্ৰহ

বিষয়শ্রেণী:অসমীয়া ভাষার কবি
বিষয়শ্রেণী:অসম সাহিত্য সভার সভাপতি
বিষয়শ্রেণী:১৮৭০-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:ডিব্রুগড় জেলার ব্যক্তি
অনিরুদ্ধ কায়স্থ

**অনিৰুদ্ধ কায়স্থ** ষোড়শ-সপ্তদশ শতকের একজন কবি। তার পিতার নাম রামচন্দ্ৰ বা রামরুদ্ৰদেব। পিতামহ মাধবদেব ককায়েক দামোদর ওরফে রুপচন্দ্ৰ গিরী। পূব কোচ রাজ্যের রাজা রঘূদেব-এর রাজসভার কবি ছিলেন। রাজা রঘূদেবের পৃষ্ঠপোষকতায় তিনি ভাগবত-এর ২য় এবং ৫ম স্কন্ধর পদ বর্ণনা করেন। পঞ্চম খণ্ডের রচনাকাল ১৬০২ সন হতে পারে বলে ধারণা করা হয়।

## তথ্যসূত্র

বিষয়শ্রেণী:অসমীয়া ভাষার কবি
রবীন্দ্র সরকার

**রবীন্দ্র সরকার**  ()একজন আসামের বিশিষ্ট কবি৷তার *ধূলিয়ারি ভরির সাঁচ* নামক কবিতা সংকলনের জন্য ২০১৩ সালে তিনি সাহিত্য একাডেমী পুরস্কার লাভ করেন৷ পুরস্কার হিসেবে তামার প্লেট, একটা সনদ ও এক লক্ষ টাকা প্রদান করা হয়।
## প্রথম জীবন
## কৰ্মজীবন
রবীন্দ্র সরকার আসামে ভারতীয় জীবন বীমার মাধ্যমে কৰ্মজীবন শুরু করেন৷ ১৯৯৭ সালে তিনি কলকাতায় চলে যান এবং সেখানে স্থায়ীভাবে বসবাস শুরু করেন। ২০০০ সালে তিনি অবসর গ্ৰহণ করেন৷ 
## অবদান
## তথ্য সংগ্ৰহ

## বহিঃসংযোগ
* Assamese poet Rabindra Sarkar gets Sahitya Akademi award

বিষয়শ্রেণী:আসামের প্রসিদ্ধ ব্যক্তি
বিষয়শ্রেণী:অসমীয়া ভাষার কবি
হরিবর বিপ্র

চতুৰ্দশ শতাব্দীর অসমীয়া কবিদের মধ্য হরিবর বিপ্ৰ বা হরিহর বিপ্ৰ অন্যতম। তিনি কামতাপুরের রাজা দুৰ্লভনারায়ণের পৃষ্ঠপোষকতা পেয়েছিলেন৷

## আত্ম পরিচয়
'বব্ৰুবাহনর যুদ্ধ' (বব্ৰুবাহ পৰ্ব) কাব্যগ্রন্থে তিনি তার নিজস্ব আত্মপরিচয় তুলে ধরেছেন :

জয় জয় নৃপবর     দুৰ্লভনারায়ণ রাজা
     কামাখ্যা গোঁসানী দেন্ত বর ৷
সপুত্ৰ সবান্ধবে নিতে     সবান্ধবে মনোনীতে     
     জীবন্ত সহস্ৰ বৎসর ৷৷
তাহার রাজ্যত গত     সৰ্বজন মনোনীত
     অশ্বমেধ পদমধ্যে সার ৷
বিপ্ৰ হরিহর কবি     হরির চরণ সেবি
     পদবন্ধে করিলো প্ৰচার ৷৷


## সাহিত্যের ভাষা
হরিবর বিপ্ৰর ভাষা সমসাময়িক অন্যান্য কবিদের ‍থেকে অৰ্বাচীন৷ কবির গৌরীর চরণ সেবা করিলেও বিষ্ণুর প্ৰতিও তিনি সমানে ভক্তি প্ৰদৰ্শন করেন এবং বিষ্ণুকে দেবশ্ৰেষ্ঠ বলে অনেক জায়গায় উল্লেখ করেছেন।৷

## আরো দেখুন
* অসমীয়া সাহিত্য
* অসমীয়া ভাষার উল্লেখযোগ্য কবিদের তালিকা

## তথ্য সূত্র

বিষয়শ্রেণী:অসমীয়া ভাষার কবি
বিষয়শ্রেণী:১৪শ শতাব্দীর ভারতীয় কবি
বিষয়শ্রেণী:আসামের কবি
বিষয়শ্রেণী:ভারতীয় পুরুষ কবি
আফগানিস্তান রাজ্য

**আফগান রাজ্য** বা **আফগানিস্তান রাজ্য** (, *দ্য আফগানিস্তান ওয়াকমানান*; ফার্সি: , *পাদেশাহি-এ-আফগানিস্তান*) ছিল ১৯২৬ খ্রিষ্টাব্দে দক্ষিণ এশিয়ায় প্রতিষ্ঠিত একটি সাংবিধানিক রাজতান্ত্রিক রাষ্ট্র। এই রাষ্ট্র আফগানিস্তান আমিরাতের উত্তরসুরি। ক্ষমতারোহণের সাত বছর পর আমানউল্লাহ খান এই রাষ্ট্রের প্রথম বাদশাহ হন।

আমানউল্লাহ খান দেশের আধুনিকীকরণ করতে চেয়েছিলেন। এর ফলে দেশে কয়েকবার অসন্তোষ দেখা দেয়। বিদ্রোহ সৃষ্টির পর ১৯২৯ খ্রিষ্টাব্দে তিনি তার ভাই ইনায়েতউল্লাহ খানের হাতে ক্ষমতা দিয়ে পদত্যাগ করেন। ইনায়েতউল্লাহ খান মাত্র তিনদিন ক্ষমতায় ছিলেন। এরপর বিদ্রোহের নেতা হাবিবউল্লাহ কালাকানি ক্ষমতা গ্রহণ করেন।

দশ মাস পরে আমানউল্লাহ খানের যুদ্ধমন্ত্রী মুহাম্মদ নাদির ভারত থেকে নির্বাসন ত্যাগ করে আফগানিস্তান ফিরে আসেন। তার ব্রিটিশ সমর্থিত বাহিনী কাবুল দখল করে নেয়। এরপর হাবিবউল্লাহ কালাকানিকে মৃত্যুদণ্ড দেয়া হয়।
মুহাম্মদ নাদির এরপর শাসনভার লাভ করেন। ১৯২৯ খ্রিষ্টাব্দের অক্টোবরে তাকে বাদশাহ ঘোষণা করা হয়। তিনি আমানউল্লাহ খানের অনেক সংস্কার বন্ধ করেছিলেন। তার মৃত্যুর পর তার পুত্র মুহাম্মদ জহির শাহ আফগানিস্তানের বাদশাহ হন।
মুহাম্মদ জহির শাহ ১৯৭৩ খ্রিষ্টাব্দে তার চাচাত ভাই মুহাম্মদ দাউদ খান কর্তৃক ক্ষমতাচ্যুত হন। দাউদ খান রাজতন্ত্রের বদলে প্রজাতন্ত্র স্থাপন করেছিলেন। জহির শাহর সময় আফগানিস্তানের সাথে অন্যান্য দেশের সম্পর্ক বৃদ্ধি পায়। এদের মধ্যে রয়েছে সোভিয়েত ইউনিয়ন, যুক্তরাজ্য ও যুক্তরাষ্ট্র।

১৯৩৪ খ্রিষ্টাব্দের ২৭ সেপ্টেম্বর জহির শাহর শাসনামলে আফগানিস্তান লীগ অফ নেশনসে যোগ দেয়। দ্বিতীয় বিশ্বযুদ্ধের সময় আফগানিস্তান নিরপেক্ষ ছিল। মুহাম্মদ দাউদ খান তার প্রধানমন্ত্রীত্বকালে শিল্পায়ন ও শিক্ষার উন্নয়নের জন্য প্রচেষ্টা চালিয়েছেন।

## ভূগোল
আফগানিস্তান রাজ্যের পশ্চিমে ইরান, উত্তরে সোভিয়েত ইউনিয়ন, পূর্বে চীন এবং দক্ষিণে পাকিস্তান ও ভারত সীমান্ত ছিল। পাহাড়ি এবং বেশিরভাগ শুষ্ক দেশটির আয়তন ছিল ৬৫২,২০০ বর্গকিলোমিটার (২৫১,৮৩০ বর্গমাইল)। দেশটির অদ্ভুত আকৃতি এবং সীমানা, বিশেষ করে ওয়াখান করিডোর, রাশিয়া এবং যুক্তরাজ্যের মধ্যে একটি বাফার রাষ্ট্র হিসেবে এর পূর্বের ভূমিকার ফল। শীতকালে বেশিরভাগ অঞ্চলে তুষারপাত সাধারণ ছিল এবং বৃষ্টিপাত কম ছিল।

## জনসংখ্যা
এই দেশটিতে বিভিন্ন জাতিগত জনগোষ্ঠীর মানুষের বসবাস ছিল। পশতুন, হাজারা, তাজিক, উজবেক এবং অন্যান্য জনগোষ্ঠীর বসবাস ছিল। 
আফগানিস্তানের অধিকাংশ মানুষ বিশেষত ৯৪ % ছিল মুসলিম অর্থাৎ ইসলাম ধর্মের অনুসারী যার মধ্যে সংখ্যাগরিষ্ঠ সুন্নি মুসলিম ও বাকীরা শিয়া মুসলিম ছিল । অমুসলিমদের বা সংখ্যালঘুদের মধ্যে হিন্দু ও শিখ ধর্মাবলম্বীরা ছিল। 
আফগানিস্তানের প্রধান ভাষা দারি ও পশতুন তবে অনেক আফগানরা দুই ভাষায় কথা বলে।

## আরও দেখুন
* আফগানিস্তানের বাদশাহ
* বারাকজাই রাজবংশ
* আফগানিস্তানে ইউরোপীয় প্রভাব
* সুন্নি মুসলিম রাজবংশের তালিকা
* আমানউল্লাহ খানের সংস্কার ও গৃহযুদ্ধ

## তথ্যসূত্র

## বহিঃসংযোগ
* History of Afghanistan

বিষয়শ্রেণী:১৯২৬-এ প্রতিষ্ঠিত রাষ্ট্র ও অঞ্চল
বিষয়শ্রেণী:মধ্যপ্রাচ্যের সাবেক রাষ্ট্র
বিষয়শ্রেণী:দক্ষিণ এশিয়ার প্রাক্তন রাষ্ট্র
বিষয়শ্রেণী:মধ্যএশিয়ার সাবেক রাষ্ট্র
বিষয়শ্রেণী:আফগানিস্তানের সাবেক রাজনৈতিক সংগঠন
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:২০শ শতাব্দীতে আফগানিস্তান
বিষয়শ্রেণী:আফগানিস্তানের আধুনিক ইতিহাস
বিষয়শ্রেণী:মধ্য এশিয়ার প্রাক্তন রাষ্ট্র
বিষয়শ্রেণী:প্রাক্তন রাজ্য
বিষয়শ্রেণী:১৯২৬-এ এশিয়ায় প্রতিষ্ঠিত
মুহাম্মদ আইয়ুব খান (আফগানিস্তানের আমির)

**গাজি মুহাম্মদ আইয়ুব খান** () (১৮৫৭ – ৭ এপ্রিল ১৯১৪, উর্দু: ) (**মিওয়ান্দের বিজয়ী** বা **আফগান প্রিন্স চার্লি** নামেও পরিচিত) ছিলেন আফগানিস্তানের আমির। ১৮৭৯ খ্রিষ্টাব্দের ১২ অক্টোবর থেকে ১৮৮০ খ্রিষ্টাব্দের ৩১ মে পর্যন্ত তিনি আমির ছিলেন। এছাড়া তিনি হেরাত প্রদেশের গভর্নর হিসেবে দায়িত্ব পালন করেছেন। দ্বিতীয় ইঙ্গ-আফগান যুদ্ধের সময় তিনি আফগান নেতা ছিলেন। আফগানিস্তানে তাকে *জাতীয় বীর* হিসেবে সম্মান করা হয়। পেশাওয়ারে তাকে দাফন করা হয়েছে।

## প্রারম্ভিক জীবন
তার পিতা ছিলেন শের আলি খান এবং মাতা ছিলেন প্রভাবশালী মুহমান্দ নেতার কন্যা।

## দ্বিতীয় ইঙ্গ-আফগান যুদ্ধ
১৮৮০ খ্রিষ্টাব্দের ২৭ জুলাই আইয়ুব খান মিওয়ান্দের যুদ্ধে জর্জ বুরোসের ব্রিটিশ বাহিনীকে পরাজিত করেছিলেন। দ্বিতীয় ইঙ্গ-আফগান যুদ্ধে এটি ছিল ইঙ্গ-ভারতীয় বাহিনীর সবচেয়ে বড় পরাজয়। তিনি কান্দাহারে সুসজ্জিত ব্রিটিশ বাহিনীর উপর আক্রমণের জন্য অগ্রসর হয়েছিলেন। তবে এতে তিনি ব্যর্থ হন। ১ সেপ্টেম্বর কান্দাহারের যুদ্ধে জেনারেল ফ্রেডেরিক রবার্টসের বাহিনীর কাছে তিনি পরাজিত হন। এরপর দ্বিতীয় ইঙ্গ-আফগান যুদ্ধ সমাপ্ত হয়।

## দ্বিতীয় ইঙ্গ-আফগান যুদ্ধের পরবর্তী সময়
এক বছর পর আবদুর রহমান খানের কাছ থেকে আইয়ুব খান কান্দাহার পুনরায় অধিকারের চেষ্টা করেন, কিন্তু তিনি ব্যর্থ হন।

:"আফগানিস্তানের স্বাধীন শাসক হিসেবে নিজ ক্ষমতা অনুধাবন করার সুযোগ আইয়ুব খানের ছিল[sic]। কুশক জেলার কিছু গোত্র বিদ্রোহ করার পর তিনি তাদের শাস্তি দেয়ার জন্য হেরাত থেকে একটি বাহিনী পাঠাতে চেয়েছিলেন; কিন্তু তিনি তার লোকেদের যেতে বললে তারা যেতে অস্বীকার করে, কারণ তিনি দীর্ঘদিন তাদের বেতন দেননি।" *টোয়ালিনগেট সান* হতে, বৃহস্পতিবার, ৩ ফেব্রুয়ারি ১৮৮১।

আইয়ুব খান পারস্যে পালিয়ে গিয়েছিলেন। ১৮৮৮ খ্রিষ্টাব্দে পারস্যে ব্রিটিশ রাষ্ট্রদূতের সাথে আলোচনার পর তিনি ব্রিটিশ রাজের পেনশন প্রাপ্ত হন। তিনি ভারতে আসার পর রাজনৈতিক কর্মকর্তা উইলিয়াম ইভান্স-গর্ড‌ন তার দায়িত্ব নেন। উইলিয়াম করাচি থেকে রাওয়ালপিন্ডি পর্যন্ত তার সাথে ছিলেন।

## মৃত্যু ও স্মরণ
১৯১৪ খ্রিষ্টাব্দে মুহাম্মদ আইয়ুব খান মারা যান। মৃত্যুর আগপর্যন্ত তিনি ভারতে বসবাস করেছেন। বর্তমানে আফগানিস্তানে তাকে *আফগানিস্তানের জাতীয় বীর* হিসেবে স্মরণ করা হয়। পেশাওয়ারে দুররানি কবরস্থানে শাইখ হাবিবের মাজারের পাশে তাকে দাফন করা হয়েছে।

## তথ্যসূত্র

;উৎস
* 

*

## বহিঃসংযোগ
*Relic hunters rob gravestone of Sardar Ayub Khan (The News, 7th June 2010)
*Relics stolen from graveyard still untraced (The News, 10th June 2010)
*Here lies the Victor of Maiwand by Dr. Ali Jan 

বিষয়শ্রেণী:১৮৫৭-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:দ্বিতীয় ইঙ্গ-আফগান যুদ্ধের ব্যক্তি
বিষয়শ্রেণী:পশতু ব্যক্তি
বিষয়শ্রেণী:আফগান সামরিক ব্যক্তি
বিষয়শ্রেণী:হেরাত প্রদেশের গভর্নর
বিষয়শ্রেণী:১৯শ শতাব্দীর আফগান রাজশাসক
বিষয়শ্রেণী:১৯শ শতাব্দীর আফগান রাজনীতিবিদ
বিষয়শ্রেণী:আফগানিস্তানের আমির
বিষয়শ্রেণী:২০শ শতাব্দীর আফগান রাজনীতিবিদ
জ্বীনের মসজিদ

**জ্বীনের মসজিদ** বাংলাদেশের লক্ষ্মীপুরের  রায়পুরে অবস্থিত একটি প্রাচীন মসজিদ; যা আনুমানিক ১৮'দশ শতকের শেষার্ধে নির্মিত হয়েছে। মসজিদটি এলাকায় ‘মৌলভী আবদুল্লাহ সাহেবের মসজিদ’ বলে পরিচিতি হলেও এর সামনে সিঁড়ির কাছে লাগানো শিলালিপিতে একে ‘মসজিদ-ই-জামে আবদুল্লাহ’ বলা হয়েছে।

## অবস্থান
ঐতিহাসিক এই মসজিদটি লক্ষীপুর জেলার রায়পুর পৌর শহর থেকে ৮/৯ শ’ গজ পূর্বে পীর ফয়েজ উল্লাহ সড়কের দক্ষিণ দিকে অবস্থিত।

## ইতিহাস

## বিবরণ
দিল্লীর শাহী জামে মসজিদের নকশায় নির্মিত এই মসজিদটি ১১০ ফুট দৈর্ঘ্য ও ৭০ ফুট প্রস্থ বিশিষ্ট এবং মাটি থেকে ১০ ফুট উঁচুতে অবস্থিত। এর ভিটির উচ্চতা ১৫ ফুট যা ১৩ ধাপ সিঁড়িযুক্ত। এর দেয়ালের প্রস্থ ৮ ফুট। মসজিদের সম্মুখের মিনারটি ২৫ ফুট উচ্চতার তিন গম্বুজ বিশিষ্ট। সু-উচ্চ প্রাচীর বিশিষ্ট এই মসজিদটির নিচে দক্ষিণাংশে একটি বিরাট প্রকোষ্ট রয়েছে; যেটি সব-সময় কালো পানিতে পূর্ণ থাকে। মসজিদটির তলদেশে ২০ ফুট নিচে রয়েছে ৩ কামরা বিশিষ্ট একটি গোপন ইবাদতখানা, যেখানে বসে ধ্যানে মগ্ন থাকতেন এর প্রতিষ্ঠাতা মাওলানা আবদুল্লাহ। মসজিদটির সামনে একটি ও পার্শ্বে আরেকটি দিঘী রয়েছে।

## চিত্রশালা

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা

## তথ্যসূত্র

## বহিঃসংযোগ
* জ্বীনের মসজিদ -  লক্ষ্মীপুর জেলা তথ্য বাতায়ন।

বিষয়শ্রেণী:লক্ষ্মীপুর জেলার মসজিদ
এম এ মোত্তালিব টেকনিক্যাল এন্ড বিজনেস ম্যানেজমেন্ট কলেজ

**এম এ মোত্তালিব টেকনিক্যাল এন্ড বিজনেস ম্যানেজমেন্ট কলেজ** () মহিমাগঞ্জ ইউনিয়ন এ অবস্থিত একটি শিক্ষাপ্রতিষ্ঠান।

## ইতিহাস
এম এ মোত্তালিব টেকনিকেল এন্ড বিজনেস ম্যানেজমেন্ট কলেজ ২০০৪ সালে প্রতিষ্ঠা লাভ করে ।

## সহশিক্ষা কর্মসূচী
* স্কাউটিং
* খেলাধুলা (অ্যাথলেটিক্স, ক্রিকেট ও ফুটবল)
* বিতর্ক
* সাংস্কৃতিক অনুষ্ঠান
* শিক্ষা সফর ইত্যাদি

## আরও দেখুন
* বাংলাদেশের কলেজের তালিকা

## তথ্যসূত্র

বিষয়শ্রেণী:গাইবান্ধা জেলার মহাবিদ্যালয়
বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:গাইবান্ধা জেলার বিদ্যালয়
অনন্ত কন্দলী

**অনন্ত কন্দলী** ষোড়শ শতকের একজন অসমীয়া বৈষ্ণব কবি। তিনি শ্রীমন্ত শঙ্করদেব-এর শিষ্য ছিলেন। অনন্ত কন্দলী ভাগবত-এর ষষ্ঠ স্কন্ধ এবং দশম স্কন্ধর অনুবাদ প্ৰসঙ্গে নিজের আত্মপরিচয় দেন। সেই বিবরণ অনুযায়ী তার জন্মস্থান হাজো অঞ্চলে। সাহিত্যিক নাম রত্ন পাঠক৷ জন্মসূত্ৰে ব্ৰাহ্মণ অনন্ত কন্দলীর প্ৰকৃত নাম ছিল হরিচরণ। পরে তৰ্ক শাস্ত্রের উপর ভিত্তি করে ব্যুত্পত্তিগতভাবে 'অনন্ত কন্দলী' নাম লাভ করেন। পরে আবার চন্দ্ৰভারতী, ভাগবতাচাৰ্য, ভাগবত ভট্টাচাৰ্য আদি বিভূষণে ভূষিত হন। অনন্ত কন্দলী খ্ৰীষ্টীয় ষোড়শ শতাব্দীর তৃতীয় এবং চতুৰ্থ দশকের ভিতর অৰ্থাৎ ১৫২০-১৫৩০ খ্ৰীষ্টাব্দের ভিতর সম্ভবতঃ জন্ম গ্ৰহণ করে ষোড়শ শতাব্দীর শেষ পর্যন্ত জীবিত ছিলেন।

## আত্ম পরিচয়
**কন্দলী** দশম স্কন্ধরে তার আত্মপরিচয় এভাবে বর্ণনা করেন -

রতন পাঠক নামে পণ্ডিত পরম৷
ভাগবত শাস্ত্ৰে যার আছিল বিক্ৰম৷৷
শ্ৰীহরিচরণ নামে তাহান সন্ততি৷
ব্যাকরণ পঢ়ি নাম শ্ৰীচন্দ্ৰভারতী৷৷
তৰ্কত লভিলা নাম অনন্ত কন্দলী৷
ভাগবতে আচাৰ্য পদবী ভৈলা আৰ্যজন৷৷
ভাগবত ভট্টাচাৰ্য বোলে আৰ্যজনে৷
তেহো বিরচিলা পদ কৃষ্ণ'র চরণে৷৷

## সাহিত্যকৃতি
অনন্ত কন্দলী মহিলা এবং শূদ্ৰকে ধরে সমাজের সবার ভিতর ধৰ্মবিশ্বাস জাগে বলে শাস্ত্ৰ রচনা করেছিলেন। গুরু শ্রীমন্ত শঙ্করদেব-এর অণুরোধে তিনি ভাগবত-পুরাণ এর দশম খণ্ড অনুবাদ করেছিলেন। এই রচনায় শঙ্করদেবের প্ৰভাব দেখতে পাওয়া যায়। তিনি মাধব কন্দলী-এর মূল পুথিগ্রন্থের সহায়ক রামায়ণ-এর পাঁচটা খণ্ড লিখেছিলেন। সেইগুলোকে মাধব কন্দলীর রামায়ণ-এর বৈষ্ণব সংস্করণ বলে অভিহিত করা হয়। তিনি ভাগবত এর পঞ্চম এবং ষষ্ঠ খণ্ড অনুবাদ করেছিলেন বলা হয়।

অনন্ত কন্দলীর সমস্ত কাব্য হল-
**কাব্য:**
* কুমার-হরণ কাব্য
* বৃত্রাসুর বধ

**ধর্মতত্ত্ব সম্পর্কিত:**
* জীবতুতি
* বৈষ্ণবামৃত

**ভাগবত-পুরাণের অনুবাদ:**
* দশম(মধ্য এবং অন্ত্য)

**রামায়ণের অনুবাদ:**
* অযোধ্যাকাণ্ড
* অরণ্যকাণ্ড
* কিষ্কিন্ধ্যাকাণ্ড

**স্মৃতি-শাস্ত্র সম্পাদনা:**
* নীতিরত্ন
* কল্পদ্রুম

## তথ্যসূত্ৰ


বিষয়শ্রেণী:অসমীয়া ভাষার কবি
বিষয়শ্রেণী:অসমীয়া ব্যক্তি
বিষয়শ্রেণী:১৫৪০-এ জন্ম
বিষয়শ্রেণী:১৫৮০-এ মৃত্যু
বিষয়শ্রেণী:ভারতীয় পুরুষ কবি
বিষয়শ্রেণী:কামরূপী কবি
বিষয়শ্রেণী:১৬শ শতাব্দীর ভারতীয় কবি
কবিশেখর ভট্টাচার্য

** কবিশেখর ভট্টাচার্য ** হলেন ১৮ শতকের একজন কবি। চারু সিংহ এবং প্রেমদাসুন্দরীর আজ্ঞাক্ৰমে 'হরি বংশের পদ' অনুবাদ করেন। এই অনুবাদে কবি তার নিজস্ব কল্পনারও সংমিশ্ৰণ ঘটান।

## তথ্যসূত্র
মুহাম্মদ ইয়াকুব খান

**মুহাম্মদ ইয়াকুব খান** (১৮৪৯ – ১৫ নভেম্বর ১৯২৩) ছিলেন আফগানিস্তানের আমির। ১৮৭৯ খ্রিষ্টাব্দের ২১ ফেব্রুয়ারি থেকে ১২ অক্টোবর পর্যন্ত তিনি আমিরের পদে ছিলেন। তিনি তার পূর্ববর্তী শাসক শের আলি খানের পুত্র।

মুহাম্মদ ইয়াকুব খান হেরাত প্রদেশের গভর্নর ছিলেন। ১৮৭০ খ্রিষ্টাব্দে তিনি তার পিতার বিরুদ্ধে বিদ্রোহ করার সিদ্ধান্ত নিয়েছিলেন। পরে ১৮৭৪ খ্রিষ্টাব্দে তিনি বন্দী হন।

১৮৭৮ খ্রিষ্টাব্দে দ্বিতীয় ইঙ্গ-আফগান যুদ্ধ শুরু হয়। শের আলি খান পরে রাজধানী থেকে পালিয়ে যান। পরের বছর ফেব্রুয়ারি মাসে দেশের উত্তরে তিনি মৃত্যুবরণ করেন। তার উত্তরসুরি ইয়াকুব খান ১৮৭৯ খ্রিষ্টাব্দের মে মাসে ব্রিটেনের সাথে গান্দমাকের সন্ধি স্বাক্ষর করেন। এর ফলে আফগানিস্তানের বৈদেশিক সম্পর্কের নিয়ন্ত্রণ ব্রিটেনের হাতে যায়। একই বছরের অক্টোবরে মুহাম্মদ আইয়ুব খান এই সন্ধির বিরুদ্ধে অবস্থান নেন। ফলশ্রুতিতে ইয়াকুব খান পদত্যাগ করেন। এরপর আইয়ুব খান আমির হন।

## গান্দমাকের সন্ধি

দ্বিতীয় ইঙ্গ-আফগান যুদ্ধের সময় ব্রিটিশরা আমির শের আলি খানের বাহিনীকে পরাজিত করেন। নতুন আমির ইয়াকুব খানকে ব্রিটিশদের শর্ত প্রদান করা হয়। এই আলোচনায় পিয়েরে লুই নেপোলিয়ন কাভাগনারি অন্যতম প্রধান ব্যক্তি ছিলেন। তিনি ইস্ট ইন্ডিয়া আর্মির ১ম বেঙ্গল ফুসিলিয়ার্স‌ে দায়িত্বপালন করেছেন। পরে তাকে রাজনৈতিক দপ্তরে বদলি করা হয়। তিনি পেশওয়ারের ডেপুটি কমিশনার হয়েছিলেন। ১৮৭৮ খ্রিষ্টাব্দে ভাইসরয় লর্ড লিটন তাকে কাবুলে দায়িত্ব দিয়ে পাঠিয়েছিলেন। তবে আফগানরা তাকে প্রত্যাখ্যান করেছিল। দ্বিতীয় আফগান যুদ্ধ শুরু হওয়ার কারণসমূহের মধ্যে এই ঘটনা অন্যতম।

১৮৭৯ খ্রিষ্টাব্দের মে মাসে ইয়াকুব খান গান্দমাক আসেন। এখানে কাভাগনারির সাথে তার আলোচনা হয়। আলোচনার ফলশ্রুতিতে গান্দমাকের সন্ধি স্বাক্ষরিত হয়। ইয়াকুব খান ব্রিটিশদের নিকট অঞ্চল সমর্পণ করেন এবং কাবুলে ব্রিটিশ দূতের অবস্থান মেনে নেন। জুলাই মাসে কাভাগনারি কাবুলে ব্রিটিশ রেসিডেন্টের পদ গ্রহণ করেন। তিনি বেপরোয়া ও অহংকারী হিসেবে পরিচিতি পান। তার এরূপ আচরণ অনেক ইংরেজের কাছেও অগ্রহণযোগ্য বিবেচিত হত। কাবুলের পরিস্থিতি অশান্ত হয়ে পড়ার পর আমিরের কাছে বেতন না পাওয়া কিছু সৈনিক সেপ্টেম্বরে বিদ্রোহ করে ও রেসিডেন্সি আক্রমণ করে কাভাগনারিকে হত্যা করে। এরপর ব্রিটিশরা কাবুল দখল করার জন্য অগ্রসর হয় এবং আফগানদের বিরুদ্ধে আক্রমণ শুরু করে। ইয়াকুব খান ক্ষমতা ত্যাগ করে ব্রিটিশ শিবিরে আশ্রয় নেন। ডিসেম্বরে তাকে ভারতে পাঠানো হয়।

## মৃত্যু
মুহাম্মদ ইয়াকুব খান ১৯২৩ খ্রিষ্টাব্দের ১৫ নভেম্বর মৃত্যুবরণ করেন।

## আরও দেখুন
*আফগানিস্তানের বাদশাহদের তালিকা

## তথ্যসূত্র

## বহিঃসংযোগ

বিষয়শ্রেণী:আফগানিস্তানের আমির
বিষয়শ্রেণী:১৮৪৯-এ জন্ম
বিষয়শ্রেণী:১৯২৩-এ মৃত্যু
বিষয়শ্রেণী:পশতু ব্যক্তি
বিষয়শ্রেণী:দ্বিতীয় ইঙ্গ-আফগান যুদ্ধের ব্যক্তি
বিষয়শ্রেণী:হেরাত প্রদেশের গভর্নর
বিষয়শ্রেণী:ক্ষমতাচ্যুত রাজশাসক
নিউ জার্সি রুট ১৫৫

**রুট ১৫৫** ছিল নিউ জার্সির বুর্লিংটন কাউন্টির পালমিরা এলাকার একটি ছোট রাজ্য মহাসড়ক। রাস্তাটি টেকনি-পালমিরা ব্রিজ ফেরিঘাট থেকে শুরু করে ইউএস রুট ১৩০ পর্যন্ত বিস্তৃত।  টেকনি-পালমিরা ব্রিজ হবার পূর্ব পর্যন্ত এটি এনজে ৭৩ এর অংশ ছিল। ১৯২৭ সালের নামকরণে রুট এস৪১এন নামে রাস্তাটি তৈরী করা হয়। পরবর্তিতে বুর্লিংটন কাউন্টির কাউন্টি রুট ৬০৭ নামে পুনরায় নামকরণ করা হয়।

## রাস্তার বিবরণ

নিউ জার্সি রুট ১৫৫ টেকনি-পালমিরা ব্রিজের একটু উত্তরদিকে পালমিরা ফেরিঘাট থেকে শুরু হয়। রাস্তাটি পূর্বদিকে চিনামিন্সন অ্যাভিনিউয়ের দিকে বিস্তৃত যাত্রাপথে পালমিরা শহরতলী এবং কিছু স্থানীয় রাস্তা অতিক্রম করে। কিছু পথ এনজে ৭৩ এর সাথে সমান্তরালে চলে, পালমিরায় ব্রড স্ট্রিট (কাউন্টি রুট ৫৪৩) অতিক্রম করে। রাস্তাটি পালমিরা শহরতলীতে পূর্ব  দক্ষিণ-পূর্ব দিকে চিনামিন্সন অ্যাভিনিউ বরাবর অগ্রসর হয়। শহরতলী ছেড়ে এনজে ১৫৫ চিনামিন্সন পৌরসভার দিকে চলে যায়, এবং ইউএস রুট ১৩০(চিনামিন্সনের চারলেন বিশিষ্ট একমাত্র মহাসড়ক) এ গিয়ে মিলিত হয়।

## ইতিহাস

আসলে পালমিরা এলাকার চিনামিন্সন অ্যাভিনিউ নিউ জার্সি স্টেট হাইওয়ে রুট ২ এর অংশ ছিল, যা কিনা ১৯২২ সালে নামকরণ করা হয়, এবং আসল  নিউ জার্সি মহাসড়ক ব্যবস্থার অংশ। পাঁচ বছর পর, মহাসড়ক ব্যবস্থা নতুন করে ডিজাইনের সময়১৯২৭ নিউ জার্সি মহাসড়ক ব্যবস্থা পুন:নামকরণ এবং       ১৯৪১ সালে স্টেট হাইওয়ে রুট এস-৪১, যা কিনা বর্তমানে নিউ জার্সি রুট ৭৩। ১৯৫৩ নিউ জার্সি মহাসড়ক ব্যবস্থা পুন:নামকরণের পূর্ব পর্যন্ত রাস্তাটির নাম অবিকৃত অবস্থায় ছিল।আত:পর পুন:নামকরণের ফলে  এটি এনজে ১৫৫ নাম ধারণ করে। এনজে ১৫৫ এর বাকি অংশকে বুর্লিংটন কাউন্টির দিকে ঘুরিয়ে দেয়া হয়, যা  কাউন্টি রুট ৬০৭ এ যুক্ত হয়।

## মূখ্য অংশবিশেষ
পুরো রাস্তাটি ছিল বুর্লিংটন কাউন্টিতে।

## তথ্যসূত্র

## বহিঃসংযোগ

*Unofficial New Jersey Route Log, ''Steve Alpert'' accessed on February 8, 2008

বিষয়শ্রেণী:বার্লিংটন কাউন্টি, নিউ জার্সিতে পরিবহন
বিষয়শ্রেণী:নিউ জার্সির প্রাক্তন অঙ্গরাজ্যীয় মহাসড়ক
হ্যারি পটার অ্যান্ড দ্য গবলেট অব ফায়ার (চলচ্চিত্র)

**হ্যারি পটার অ্যান্ড দ্য গবলেট অব ফায়ার** জে. কে. রাউলিং রচিত একই নামের উপন্যাস অবলম্বনে ২০০৫ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের চতুর্থ চলচ্চিত্র। এটি পরিচালনা করেন মাইক নিউয়েল। এর চিত্রনাট্য রচনা করেন স্টিভ ক্লোভস এবং প্রযোজনা করেন ডেভিড হেয়ম্যান। এটি হ্যারি পটারের হগওয়ার্টসে চতুর্থ বছরের কাহিনী নিয়ে আবর্তিত যখন গবলেট অব ফায়ার হ্যারি পটারকে দ্য ট্রাইউইজার্ড টুর্নামেন্টে অংশগ্রহণের জন্য নির্বাচিত করে।

চলচ্চিত্রটিতে হ্যারি পটার চরিত্রে অভিনয় করেন ড্যানিয়েল র‌্যাডক্লিফ এবং হ্যারির বন্ধু রন ও হারমায়োনি চরিত্রে অভিনয় করেন রুপার্ট গ্রিন্ট এবং এমা ওয়াটসন। এর পূর্ববর্তী চলচ্চিত্র হলো হ্যারি পটার অ্যান্ড দ্য প্রিজনার অব আজকাবান এবং পরবর্তি চলচ্চিত্র হলো হ্যারি পটার অ্যান্ড দি অর্ডার অব দ্য ফিনিক্স।

চলচ্চিত্রটির চলচ্চিত্রায়ণ শুরু হয় ২০০৪ সালের প্রথমদিকে। ১৮ নভেম্বর, ২০০৫ সালে চলচ্চিত্রটি মুক্তি পায়। এটি উল্লেখযোগ্য বাণিজ্যিক সাফল্য অর্জনে সক্ষম হয়। বিশ্বজুড়ে চলচ্চিত্রটি প্রায় ৯০০ মিলিয়ন মার্কিন ডলার আয় করে।

চলচ্চিত্রটির চরিত্রগুলোর পূর্ণবিকাশ এবং সূক্ষ্মতা, কাহিনী এবং অভিনয়ের জন্য সমালোচকদের দ্বারা প্রশংসিত হয়। এটি একাডেমি পুরস্কারে সেরা শিল্প নির্দেশনার জন্য মনোনয়ন পায়।

## অভিনয়ে
**মূল নিবন্ধঃ'' ''[[হ্যারি পটার চলচ্চিত্র সিরিজের কুশীলবদের তালিকা]]**
* হ্যারি পটার - ড্যানিয়েল র‌্যাডক্লিফ
* রন উইজলি - রুপার্ট গ্রিন্ট
* হারমায়োনি গ্রেঞ্জার - এমা ওয়াটসন
* বার্টি ক্রাউচ জুনিয়র - ডেভিড টেন্যান্ট
* রুবিয়াস হ্যাগ্রিড - রোবি কলট্রেন
* লর্ড ভলডেমর্ট - র‌্যালফ ফাইনেস
* অ্যালবাস ডাম্বলডোর - মাইকেল গ্যামবন
* ড্রেকো ম্যালফয় - টম ফেল্টন
* সেভেরাস স্নেইপ - অ্যালান রিকম্যান
* মিনার্ভা ম্যাকগোনাগল - ম্যাগি স্মিথ

## তথ্যসূত্র

## বহিঃসংযোগ

* অফিসিয়াল ওয়েবসাইট
* 
* 
* 
* 
* 

বিষয়শ্রেণী:পরবর্তী কিস্তির চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:হ্যারি পটারের চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:ইংল্যান্ডের পটভূমিতে চলচ্চিত্র
বিষয়শ্রেণী:কল্পকাহিনীতে পিতৃহত্যা
বিষয়শ্রেণী:১৯৯৪-এর পটভূমিতে চলচ্চিত্র
বিষয়শ্রেণী:১৯৯৫-এর পটভূমিতে চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:ব্রিটিশ ধারাবাহিক চলচ্চিত্র
বিষয়শ্রেণী:পাইনউড স্টুডিওজে ধারণকৃত চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
উজির আকবর খাঁ

**উজির আকবর খাঁ** (১৮১৬–১৮৪৫; ), জন্মনাম **মুহম্মদ আকবর খাঁ** () (**আমির আকবর খাঁ** নামেও পরিচিত) () ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়।

উজির আকবর খাঁ প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের বাদশাহদের তালিকা হন।

## প্রারম্ভিক জীবন
আকবর খান ১৮১৬ খ্রিষ্টাব্দে জন্মগ্রহণ করেন। তার পিতা ছিলেন আমির দোস্ত মুহম্মদ খাঁ ও মা ছিলেন মিরমেন খাদিজা পুপালজাই। দোস্ত মুহাম্মদ খাঁর ২ স্ত্রী, ৮ পুত্র (উজির আকবর খানসহ) এবং ২ কন্যা ছিল।

## কর্মজীবন

১৮৩৬ খ্রিষ্টাব্দে দোস্ত মুহম্মদ খাঁর বাহিনী তার পুত্র উজির আকবর খাঁর অধীনে জামরুদের যুদ্ধে শিখদের বিরুদ্ধে লড়াই করে। এই স্থান বর্তমান পেশাওয়ারের ১৫ কিমি পশ্চিমে অবস্থিত। তবে দোস্ত মুহম্মদ খাঁ পেশাওয়ার দখল করেননি। এর বদলে তিনি শিখদের বিরুদ্ধে সহায়তা করার জন্য গভর্নর জেনারেল ব্যারন অকল্যান্ডকে চিঠি লেখেন। এর ফলে আফগানিস্তানে ব্রিটিশ হস্তক্ষেপের পথ অনেকাংশে খুলে যায়।

আকবর খাঁ কাবুলের ব্রিটিশ মিশনের বিরুদ্ধে একটি বিদ্রোহে নেতৃত্ব দিয়েছিলেন। এতে উইলিয়াম হে ম্যাকনাগটেন, আলেক্সান্ডার বার্ন‌স এবং ঘাটিতে ৪,৫০০ লোক ছিল। ১৮৪১ খ্রিষ্টাব্দের নভেম্বরে আকবর খান মেজর জেনারেল উইলিয়াম এলফিনস্টনের উপর অবরোধ আরোপ করেন।

এলফিনস্টন তার বাহিনী নিয়ে পেশাওয়ারে চলে যাওয়ার সুযোগ পান। ১৮৪২ খ্রিষ্টাব্দের জানুয়ারিতে যাত্রাপথে তাদের উপর আক্রমণ করে নিশ্চিহ্ন করে দেয়া হয়। ইতিহাসবিদদের মতে আকবর খান পুরো বাহিনীকে নিশ্চিহ্ন করে দিতে চাননি। রাজনৈতিকভাবে কৌশলী হওয়ার কারণে তিনি ব্রিটিশদের চলে যেতে দিয়ে নিজ নিয়ন্ত্রণ সুসংহত করার সময় পাওয়া যাবে এমনটা বুঝতে পেরেছিলেন। অন্যদিকে ১৬,৫০০ লোকের হত্যার ঘটনা ব্রিটিশরা মেনে নিত না এবং এর ফলশ্রুতিতে প্রতিশোধ নেয়ার জন্য আরেকটি বাহিনী প্রেরণের আশঙ্কা ছিল। পরের বছর ঠিক এই ঘটনা ঘটে।

১৮৪২ খ্রিষ্টাব্দের মে মাসে আকবর খাঁ কাবুলের বালা হিসার দুর্গ দখল করেন। এবং আফগানিস্তানের আমির হন। ১৮৪৫ খ্রিষ্টাব্দে মৃত্যুর আগপর্যন্ত তিন আমির ছিলেন।

## সাহিত্য ও সংস্কৃতিতে
জর্জ ম্যাকডোনাল্ড ফ্রেসারের উপন্যাস ফ্ল্যাশম্যানে আকবর খান একটি গুরুত্বপূর্ণ চরিত্র। এছাড়া তার নামে আফগানিস্তানে উজির আকবর খাঁ প্রাদেশিক গ্রেড নামে প্রতিবছর একটি স্থানীয় ক্রিকেট টুনামের্ন্টের আয়োজন করা হয়। এতে প্রতিটি প্রদেশ থেকে একটি করে দল অংশ নেয়।

## আরও দেখুন
* প্রথম ইঙ্গ-আফগান যুদ্ধ

## তথ্যসূত্র

## বহিঃসংযোগ

বিষয়শ্রেণী:পশতু ব্যক্তি
বিষয়শ্রেণী:আফগান সামরিক ব্যক্তি
বিষয়শ্রেণী:প্রথম ইঙ্গ-আফগান যুদ্ধের ব্যক্তি
বিষয়শ্রেণী:১৮১৩-এ জন্ম
বিষয়শ্রেণী:১৮৪৫-এ মৃত্যু
বিষয়শ্রেণী:১৯শ-শতাব্দীর আফগান ব্যক্তি
বিষয়শ্রেণী:১৮১৬-এ জন্ম
বিষয়শ্রেণী:১৮৪৭-এ মৃত্যু
বিষয়শ্রেণী:আফগানিস্তানের আমির
সুপারসেল (ভিডিও গেম কোম্পানি)

**সুপার সেল** একটি ভিডিও গেম নির্মাণকারী প্রতিষ্ঠান যা ২০১০ সালে হেলসিঙ্কি, ফিনল্যান্ডে প্রতিষ্ঠিত হয়। ২০১১ সালে সুপারসেল মোবাইল ডিভাইসের জন্য গেম তৈরি শুরু করে। এই প্রতিষ্ঠানটি থেকে এখন পর্যন্ত পাঁচটি গেম মুক্তি পেয়েছে; “ক্ল্যাশ অব ক্ল্যানস”, “হেই ডে”, “বুম বিচ”, “ক্ল্যাশ রয়্যাল” এবং “ব্রায়োল স্টার্স”।

## তথ্যসূত্র

বিষয়শ্রেণী:ব্যবসা প্রতিষ্ঠান
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:মোবাইল গেম কোম্পানি
বিষয়শ্রেণী:২০১৬-এর অধিগ্রহণ ও একত্রীকরণ
বিষয়শ্রেণী:২০১০-এ প্রতিষ্ঠিত ভিডিও গেম কোম্পানি
পঞ্চম ওয়ার্ড ওয়ার্ডরুম

**পঞ্চম ওয়ার্ড ওয়ার্ডরুম** (ইংরেজীঃ Fifth ward wardroom) হলো একটি ঐতিহাসিক মিটিং হল যা রোড আইল্যান্ড, যুক্তরাষ্ট্রের পাওটাকেট-এর  ৪৭ মালবেরি স্ট্রিট-এ অবস্থিত। এটি একটি লাল ইটের তৈরী একতলা ভবন। এই ভবনের ছাদ হেলানো এবং  উচ্চতা বেশি নয়।ভবনটি মূলত আয়তাকার। ভবনটীর মূল ব্লকের বাইরে একটি পটমন্ডপ রয়েছে। 'উইলিয়াম আর ওয়াকার & সন' দ্বারা ১৮৮৬ সালে ভবনটি পরিকল্পিত হয়েছে। ভবনটি ভোটকেন্দ্র এবং মিটিং হল হিসেবে ব্যবহৃত হতো।  পরবর্তীতে এটি স্কুল এবং পুরাতন কর্মচারী সংগঠন হিসেবে ব্যবহৃত হতো। জাতীয় ঐতিহাসিক স্থানসমূহ নিবন্ধনের মনোনয়নের পর এই ভবনটি ১৯৮৩ সালে ঐতিহাসিক ভবন হিসেবে নিবন্ধিত হয়।

## পরিকল্পনা
left|thumb|পাশের দৃশ্য
১৮৮৬ সালে ভবনটি উইলিয়াম আর ওয়াকার এন্ড সন দ্বারা পরিকল্পনা করা হয়। এস ম্যসন এবং এইচ এ স্মিথ একতলা ভবনটি লাল ইট দিয়ে কুইন অ্যানে স্টাইলে তৈরী করেন। ভবনটি মূলত আয়তাকার। ভবনটির ছাঁদ নিচু ও কিছুটা হেলানো। লাল ইটের রঙ হামানদিস্তা দ্বারা গাড় লাল রঙের হয়ে আছে এবং গ্রানাইটের তৈর জানালার সিল দ্বারা কন্ট্রাস্টেড হয়ে আছে। ভবনটির মূল ব্লকের বাইরে একটি পটমন্ডল আছে। মূল ব্লকে ৩টি ক্রিসেন্ট আকৃতির জানালা রয়েছে। প্রতিটি জানালা ৩টি ভাগে বিভক্ত। পটোমন্ডলে উপতৃকোণাকৃতির একটি ছোট জানালা রয়েছে। উপগৃহের পেছনে ডবল শাসি'র জানালা রয়েছে। মনোনয়নের সময়, একটি পরিবারের বসবাসযোগ্য করতে পুনঃনির্মাণের সময়, বাড়িটির 'ক্যাডার স্ট্রিটের' পাশে বারান্দা ছিল যা প্লাইউড দ্বারা তৈরী হয়েছিল এবং এতে ক্রিসেন্ট আকৃতির জানালা ছিল। তবে এখনো বাইরের অংশের কাঠের সাজ এখনো আছে।

## ব্যবহার
পঞ্চম ওয়ার্ড ওয়ার্ডরুম ভোটদান কেন্দ্র এবং মিটিং হল হিসেবে ব্যবহার করার জন্য একটি সঙ্কটপূর্ণ অবস্থায় নির্মাণ করা হয়েছিল যখন পাওটাকেট শহর হিসেবে অন্তর্ভুক্ত হয়েছিল, সেনানিবাস এবং স্কুল প্রতিষ্ঠা হবার আগে। এ সময় ভবনটি ন্যাশনাল হিস্ট্রিক রেজিস্টার-এ মনোনীত হয় এবং পরবর্তীতে এটি একটি পরিবারের বাসযোগ্য স্থান হিসেবে পুনঃনির্মাণ করা হয়। ভবনটির পরিবর্তনের পূর্বে এটি ছিল আমেরিকার সৈন্যদের হেনরিয়েটা আই. ড্রুমন্ড পোস্ট নং. ৫০। স্থানীয় মানুষদের থেকে জানা যায় যে ভবনটি পূর্বে প্রাইভেট ভবন হিসেবে ব্যবহৃত হতো।

## তাৎপর্য
পঞ্চম ওয়ার্ড ওয়ার্ডরুমটি ঐতিহাসিকভাবে তাপর্যপূর্ণ। কারণ যখন যখন পাওটাকেট শহরে পরিণত হয় এবং সরকারের টাউন-মিটিং বন্ধ করে দেয় তখন ভবনটি তৈরী হয় এবং ভবনটি সেই সময়ের কথা স্মরণ করিয়ে দেয়।  এছাড়াও ভবনটি এর স্থাপত্যশিল্পতেও তাৎপর্যপূর্ণ। কেননা এরকম স্থাপত্য খুবই বিরল। এছাড়াও এটি রোড আইসল্যান্ডের টিকে থাকা ৩টি ভবনের মধ্যে একটি। উইলিয়াম আর. ওয়াকার এন্ড সন 'প্রথম ওয়ার্ড ওয়ার্ডরুম' সহ পাওকেটে একই রকমের আরও ২টি ভবন তৈরী করেছিল। এর মধ্যে ১ম এবং ২য় টি টিকে আছে কিন্তু ৩য় টি ধ্বংস হয়ে গেছে। যদিও পাওটাকেটের ২টি ওয়ার্ডরুমই উইলিয়াম আর ওয়াকার এন্ড সন দ্বারা নির্মিত হয়েছিল তবুও এদের মধ্যে মিল ছিল, মিলটি একই ফার্ম প্রতিষ্ঠা করেছে বলে নয় বরং এদের স্টাইলের কারণেই এদের মিল ছিল। উইলিয়াম আর. ওয়াকার এন্ড সনের তৈরী অন্য ওয়ার্ডরুমটি বাংলো স্টাইল-এ নির্মাণ করা হয়েছিল যা রোড আইল্যান্ডের উন্‌সকেটের, ক্যাটো হিল হিস্ট্রিক ডিস্ট্রিক্ট এ অবস্থিত। ১৯৮৩ সালে পঞ্চম ওয়ার্ড ওয়ার্ডরুমটি ন্যাশনাল রেজিস্টার অব হিস্ট্রিক প্লেসেস-এর লিস্টে উঠে এসেছে।

## তথ্যসূত্র

## বহিঃসংযোগ
* Fifth Ward Wardroom  at LandmarkHunter.com